Il-Grupp Bortex ħabbar li biddel il-linja tal-produzzjoni biex jibda jimmanifattura maskri għall-wiċċ u ħwejjeġ oħra għall-professjonisti mediċi. Il-Grupp ħa din l-inizjattiva fl-isfond tal-pandemija tal-coronavirus bil-għan li jagħmel il-parti tiegħu u joffri għajnuna lil sptarijiet u kliniċi f’Malta. Il-Kap Eżekuttiv tal-kumpanija Peter Borg qal li l-faċilità ta’ produzzjoni f’Malta se tkun qed tipproduċi bejn 20,00 u 30,000 prodott fix-xahar. Il-Grupp Bortex diġà ħa numru ta’ miżuri f’diversi postijiet minn fejn jopera madwar id-dinja biex isegwi l-istruzzjonijiet tal-awtoritajiet tas-saħħa.